**Status digital studiekatalog**

**Markedsføringstekster for engelske studieprogram:**

Prosessen med revidering av markedsføringstekster på nett er godt i gang og det er markedsføringstekster for de engelske tekstene som er først prioritert, da innsøking til disse åpner   
1. november med søknadsfrist 1. desember;

* **IR: Master in green Technology**
* **IT: Master in Applied Computer Science**
* AKA: Master in Performance og Master in Scenography (ikke opptak til høsten 2021)   
  Akademiet har også to engelske BA program, men som heller ikke har opptak til høsten 2021. Marked vil oppdatere faktaboksene for disse studieprogrammene, da Akademiet ikke har en egen lederstøtte.

Lederstøttene har gjennomgått markedsføringstekstene for masterstudiene til IT og IR med studieledere, studieveiledere, marked og studieseksjonen (v/Ingunn).

Det er bekreftet av opptakskontoret og studieseksjonen at det ikke vil være innholdsmessige endinger i opptakskravene.

Markedsføringstekstene vil bli publisert denne uken (uke 44) og oppdaterte tekster vil oversendes til studyinnorway v/Linda, slik at de også her vil være oppdaterte til 1. november.

**Markedsføringstekster for nye studieprogram og studieprogram med større endringer:**

Utarbeidelse/revisjon av markedsføringstekster for nye studieprogram og studieprogram med større endringer skal gjennomgås med studieseksjonen. Utkast til tekster har i utgangspunktet frist   
2. november for deretter en gjennomgang med studieseksjonen f.o.m. 2.-8. november (eventuelt noe senere etter egen avtale med studieseksjonen). Engelske markedsføringstekster og markedsføringstekster for nye studieprogram som er spesielt prioriterte (se under) er unntak og ferdigstilles tidligere.

Følgende markedsføringstekster er spesielt prioriterte og vil bli ferdigstilt og publisert denne uken:

* **HV: Master i klinisk sykepleie (NY)**Status: Programkoder for de fire studieretningene er opprettet i FS. Studieretningen Avansert klinisk allmennsykepleie skal utlyses høsten 2021 og programmappe er opprettet i Vortex. Utkast til markedsføringstekst er under arbeid hos studieleder og skal også gjennomgås med studieseksjonen før publisering. Studieplanen og markedsføringstekster vil publiseres denne uken, med forbehold om at studieplanen blir klar. Studieseksjonen v/ Lena er koblet på.
* **LU: Musikk årsstudium, deltid (NY)**Status: Musikk årsstudium vil høsten 2021 tilbys på deltid over to år og ny programkode er opprettet i FS og programmappe er opprettet i Vortex. Det er lagt en føring fra rektor at studiet skal være publisert innen 3. november og markedsføringstekster og studieplanen må publiseres denne uken. Markedsføringstekster er under utarbeidelse og et utkast foreligger for gjennomgang. Studieseksjonen v/Gro er koblet på.

Øvrige markedsføringstekster som avdelingene vil prioritere (nye studieprogram/studieprogram med større endringer):

* **HV: Master i samordning av helse- og velferdstjenester**   
  (det gis beskjed om det er behov for endringer i denne teksten mandag 26.10).
* **IR: Bachelorstudium i ingeniørfag - bygg**
* **IR: Bachelorstudium i ingeniørfag - elektro**
* **IR: Bachelorstudium i ingeniørfag – maskin**

**+ TRESS og Y-vei på alle tre**Status: Det er avklart i samråd med studieseksjonen at det ikke er behov for å opprette nye programkoder for de tre bachelorprogrammene til tross for endringer i studienavn og profil. Det er avklart med institusjonsansvarlig at endringer på studieprogrammene i FS blir registrert som justeringer. De gamle programmappene opprettholdes altså, men vil bli revidert. Studienavnene er ikke endelig landet. Beate og Inger følger opp med Ingunn.

* **IT: Bachelorstudium i ingeniørfag – data** (Y-veien og TRESS)? - Siv avklarer endelig med dekan
* **LU: Masterstudium i matematikkdidaktikk** - hvis den blir vedtatt etablert – ligger til behandling hos NOKUT. Lederstøtten oppfordrer til arbeid med markedsføringstekst i påvente av en eventuell godkjenning.
* **LU: Masterstudium i barnehagepedagogikk** – bør også prioriteres? (innspill Lena)
* **ØSS: Bachelorstudium i språk (NY)**

Status: Programkode er opprettet i FS og programmappe er opprettet i Vortex. Markedsføringstekster er under utarbeidelse hos studieleder. Studieseksjonen er koblet på og det er avtalt at utkast til markedsføringstekst ikke må leveres til gjennomgang før   
12. november i samråd med Hege Marie. Avdelingen bør oppfordres til tidligere ferdigstillelse hvis mulig.

* **ØSS: Bachelorstudium i økonomi og administrasjon** (nøkkelord i tekst/mindre endring?)
* **ØSS: Masterstudium i organisasjon og ledelse**

Hvis ikke annet er avtalt, så er frist for utkast til markedsføringstekster for disse studieprogrammene  
**2. november** for gjennomgang med studieseksjonen frem til **8. november**.

**Markedsføringstekster med mindre endringer:**

Frist for ferdigstillelse av resterende markedsføringstekster med mindre endringer er **10. desember.**

**Øvrige hovedfrister:**

Frist for oversendelse av tekster til utdanning.no **senest 20. desember**.

Alle studieprogram skal være publisert til **20. desember**.

**Status trykt studiekatalog**

Det er nå bekreftet at alle utdanningsmesser i år blir digitale. Det er fortsatt uavklart hvorvidt skolebesøk kan gjennomføres.

Med bakgrunn i dette vil vi prioritere å benytte ressurser på digitale markedsføringstiltak, men vi ser også viktigheten av å opprettholde produksjonen av en trykt studiekatalog som kan deles ut til skoler og elever, eventuelt også legges ut andre steder hvor vi kan nå målgruppen.

Vi ønsker å produsere katalogen i et kvadratisk format = strategisk plan (litt mindre utgave enn inneværende år, men fortsatt stor nok til å være synlig) og at den bestilles opp i et noe mindre opplag. Utgangspunktet for innhold vil i stor grad bli tilsvarende som i studiekatalogen for 2020. Det er ønskelig med et noe roligere oppsett/mindre elementer per side og at det settes inn QR-koder for de enkelte fagområdene.

Vi er godt i gang med fotografering både med bakgrunn i bestillinger fra avdelinger og av den nye gruppen med studentambassadører. Det tas bilder på begge studiesteder.

De som tidligere har hatt ansvar for å revidere/komme med innspill på tekst i studiekatalogen har fått tekster tilsendt for gjennomsyn. Enkelte tekster vil følges opp av marked og noen vil tas direkte med enkelte enheter. **Frist for tilbakemeldinger er satt til 2. november**.

Endelig studieprogramliste vil først suppleres i innhold til studiekatalog etter styremøtet i november. Lena T. vil i etterkant av dette møtet innkalle til en orientering (som nevnt av Lena under oppstartsmøtet).

Videre fremdrift for arbeid med trykt studiekatalog:

* **2. november:** Frist for tilbakemeldinger på tekst i studiekatalog (flere involverte)
* **9. november**: Bilder og «midlertidig» innhold til trykt studiekatalog oversendes Byråservice som grunnlag for oppsett/layout (marked)
* **Medio november**: endelig studieportefølje vedtas i styremøte (19.nov.) og studieprogramliste ferdigstilles til oversendelse til Byråservice (i samråd med Lena T.)
* **ca. 24. november**: tilbakemelding oppsett/layout + endelig innhold inkl. studieprogramliste oversendes Byråservice (marked)
* **Første uken i desember:** Gjennomgang/korrektur av utkast studiekatalog – innhold (flere involverte)
* **8. desember**: Tilbakemelding på utkast studiekatalog (innhold) til Byråservice (marked)

Det vil vurderes om det er behov for nok en korrekturrunde mellom 8. desember og 20. desember (flere involverte).

* **20. desember**: Trykt studiekatalog er ferdigstilt😊

//Inger Steiner Børresen